Og‘ir atletika. Jahon chempionatining 6-kunida o‘zbekistonlik sportchilar 5 ta medalni qo‘lga kiritdi

AQShda og‘ir atletika bo‘yicha o‘smirlar o‘rtasidagi jahon chempionati davom etmoqda. 13 mart kuni O‘zbekiston terma jamoasi hisobiga yana 5 ta medal qo‘shildi. Bu haqda Jismoniy tarbiya va sport vazirligi matbuot xizmati xabar berdi.
Qizlar o‘rtasida -81kg vazn toifasida Tursunoy Jabborova 3ta medalni qo‘lga kiritdi.
U dast ko‘tarish mashqida 96 kg natijani qayd etdi va qozog‘istonlik raqibasi Olga Pastuxovani 4 kg farq bilan ortda qoldirib, oltin medal bilan taqdirlandi.

Tursunoy siltab ko‘tarishda 118 kg natija bilan ikkinchi bo‘ldi. Pastuxova 123 kg bilan ushbu mashqda va ikkikurashda g‘oliblikni tortib oldi.
96 kilogrammgacha vazn toifasidagi yigitlar bahsida Mirhosil Mirzaboyev uchta medalga sazovor bo‘ldi.
Dast ko‘tarishda uch urinishni muvaffaqiyatli bajargan hamyurtimiz 143 kg natija bilan uchinchi o‘rinni egalladi.
Siltab ko‘tarishda Mirhosil 168 kg toshni ko‘tardi va 4-o‘rin bilan kifoyalandi.
Ikki mashq yakuniga ko‘ra Mirzaboyev 311 kg natija bilan katta bronza medaliga sazovor bo‘ldi.